นิกเกอิปิดร่วง 103.04 จุด วิตกนโยบาย”ทรัมป์”-เยนแข็ง
นิกเกอิปิดร่วง 103.04 จุด วิตกนโยบาย"ทรัมป์"-เยนแข็ง
24 ม.ค. 2560

ดัชนีนิกเกอิตลาดหุ้นโตเกียวปิดร่วงลงแตะระดับต่ำสุดในรอบ 7 สัปดาห์ในวันนี้ โดยดัชนีนิกเกอิปิดร่วงลง 103.04 จุด หรือ 0.55% แตะที่ 18,787.99 จุด ซึ่งเป็นระดับปิดต่ำสุดนับตั้งแต่วันที่ 8 ธ.ค.
เนื่องจากเงินเยนที่แข็งค่าขึ้นเมื่อเทียบกับดอลลาร์สหรัฐ ได้ฉุดหุ้นกลุ่มส่งออกร่วงลง นอกจากนี้ บรรยากาศการซื้อขายในตลาดยังได้รับแรงกดดันจากการที่นายโดนัลด์ ทรัมป์ ประธานาธิบดีสหรัฐได้ขู่ว่าจะเรียกเก็บภาษีสินค้าข้ามพรมแดนจากบริษัทที่ย้ายฐานการผลิตไปยังต่างประเทศ